ฟุตบอลทีมชาติฝรั่งเศส
ฟุตบอลทีมชาติฝรั่งเศส (French: Équipe de France de football) เป็นตัวแทนทีมฟุตบอลจากประเทศฝรั่งเศส เคยเป็นชั้นนำทีมหนึ่งในทวีปยุโรป มีผลงานชนะเลิศฟุตบอลโลก 2 ครั้งใน ฟุตบอลโลก 1998 และ ฟุตบอลโลก 2018 และเป็นแชมป์ฟุตบอลชิงแชมป์แห่งชาติยุโรป ใน ฟุตบอลชิงแชมป์แห่งชาติยุโรป 2 ครั้ง ปี ค.ศ. 1984 และ ปี ค.ศ. 2000
ทีมชาติฝรั่งเศสตั้งทีมขึ้นมาในช่วงปี ค.ศ. 1904 ในช่วงที่สหพันธ์ฟุตบอลระหว่างประเทศก่อตั้งขึ้นเมื่อวันที่ 21 พฤษภาคม ค.ศ. 1904 โดยลงเล่นในเกมอย่างเป็นทางการนัดแรกกับเบลเยียมในวันที่ 1 พฤษภาคม ค.ศ. 1904 ซึ่งเกมดังกล่าวจบลงด้วยผลเสมอ 3-3 ในขณะที่เดือนกุมภาพันธ์ ค.ศ. 1905 ฝรั่งเศสได้ลงเล่นในเกมระดับชาติในสนามของตนเองอย่างเป็นทางการในเกมที่พบกับสวิตเซอร์แลนด์ที่สนามปาร์กเดแพร็งส์ ต่อหน้าผู้ชมราว 500 คน และพวกเขาก็เป็นฝ่ายคว้าชัยชนะไปด้วยคะแนน 1-0
ในปี ค.ศ. 1932 ฝรั่งเศสได้เข้าร่วมแข่งขันในฟุตบอลโลกที่จัดขึ้นที่ประเทศอุรุกวัย โดยเกมแรกในรายการนี้ของฝรั่งเศสคือถล่มทีมชาติเม็กซิโก 4-1 โดยลูว์เซียง โลร็อง ที่เป็นผู้ยิงประตูแรกของเกม กลายเป็นนักเตะที่ทำประตูแรกสุดของศึกฟุตบอลโลกอีกด้วย แต่ฝรั่งเศสกลับแพ้ 1-0 ใน 2 เกมต่อมากับอาร์เจนตินาและชิลี ทำให้ต้องตกรอบไปอย่างน่าเสียดาย
ในปี ค.ศ. 1934 ฝรั่งเศสยังคงต้องผิดหวังต่อไป เมื่อตกรอบแรกจากการแพ้ออสเตรีย แต่พวกเขาทำผลงานได้ดีอย่างผิดหูผิดตาในครั้งที่พวกเขารับหน้าที่เป็นเจ้าภาพการแข่งขันฟุตบอลโลกในปี ค.ศ. 1938 หลังจากฝ่าด่านไปถึงรอบก่อนรองชนะเลิศก่อนจะแพ้ให้กับอิตาลีด้วยคะแนน 3-1
ในยุคทศวรรษที่ 1950 นับเป็นยุคทองของวงการฟุตบอลของฝรั่งเศส จากการแจ้งเกิดของนักเตะชื่อดังอย่างฌุสต์ ฟงแตน เจ้าของตำแหน่งดาวซัลโวสูงสุดตลอดกาลของฟุตบอลโลก และแรมง กอปา ตำนานดาวยิงที่ประสบความสำเร็จอย่างสูงกับเรอัลมาดริด ในปี ค.ศ. 1958 ฝรั่งเศสสามารถคว้าอันดับ 3 จากการถล่มทีมชาติเยอรมนีตะวันตก 6-2 โดยฟงแตนยิงคนเดียว 4 ประตู
ในปี ค.ศ. 1960 ฝรั่งเศสรับหน้าที่เป็นเจ้าภาพจัดการแข่งขันฟุตบอลชิงแชมป์แห่งชาติยุโรป เป็นครั้งแรก แต่พวกเขากลับทำได้แค่อันดับ 4 หลังจากแพ้ทีมชาติเชโกสโลวาเกีย 2-0 แต่หลังจากนั้น ฝรั่งเศสกลับดำดิ่งลงไปอย่างเห็นได้ชัดจากการที่เปลี่ยนตัวผู้จัดการทีมบ่อยครั้ง รวมถึงความล้มเหลวในการผ่านเข้าไปเล่นในการแข่งขันระดับเมเจอร์หลายรายการ โดยพวกเขาไม่สามารถประสบความสำเร็จแบบเป็นชิ้นเป็นอันได้เลยในช่วงทศวรรษที่ 1960 และ 1970
เมื่อในยุคทศวรรษที่ 1980 ฝรั่งเศสกลับมาประสบความสำเร็จอีกครั้งจากการนำทัพของมีแชล ปลาตีนี ตัวทำเกมจอมเทคนิค และสามสุดยอดกองกลางอย่างฌ็อง ตีกานา, อาแล็ง ฌีแร็ส และลูยส์ แฟร์น็องแดซ ที่ประสานงานร่วมกันจนถูกขนานนามว่า สี่เหลี่ยมมหัศจรรย์ (Magic Square) พวกเขาพาทีมชาติฝรั่งเศสคว้าแชมป์รายการเมเจอร์ระดับนานาชาติได้สำเร็จในศึกยูโร 1984 ที่ฝรั่งเศสเป็นเจ้าภาพ โดยปลาตีนีได้เป็นดาวซัลโวของรายการด้วยการยิงไปถึง 9 ประตู รวมถึงหนึ่งในประตูในเกมที่ชนะสเปนด้วยคะแนน 2-0 ในนัดชิงชนะเลิศ
นอกจากนี้ในปีเดียวกัน ฝรั่งเศสยังสามารถคว้าเหรียญทองโอลิมปิกปี ค.ศ. 1984 ก่อนที่จะคว้าแชมป์รางวัลอาร์เตมีโอ ฟรังกี (คอนเฟเดอเรชันส์คัพในปัจจุบัน) ในปีถัดมาทำให้พวกเขาได้รับการยกให้เป็นทีมเต็ง 1 สำหรับการครองแชมป์ฟุตบอลโลก 1986 แต่แล้วก็ยังคงต้องรอตำแหน่งแชมป์ต่อไป หลังจากทำได้แค่อันดับ 3 ด้วยการแพ้เบลเยียม 4-2
จนกระทั่งปี ค.ศ. 1996 ฝรั่งเศสเริ่มก้าวขึ้นมาสู่การเป็นยอดทีมของวงการลูกฟุตบอลโลก จากการที่เข้าสู่ยุคผลัดใบโดยนำนักเตะดาวรุ่งเข้ามารับใช้ชาติหลายต่อหลายคน ในยูโร 1996 ฝรั่งเศสทำผลงานได้อย่างยอดเยี่ยม แต่ก็ต้องหยุดอยู่ที่รอบตัดเชือกเช่นเดิมหลังจากแพ้สาธารณรัฐเช็ก ต่อมาในฟุตบอลโลก 1998 ที่พวกเขาเป็นเจ้าภาพฝรั่งเศสสามารถระเบิดฟอร์มเก่งด้วยการถล่มบราซิล สุดยอดทีมจากฟุตบอลโลก ในนัดชิงชนะเลิศ 3-0 พร้อมทั้งคว้าแชมป์ไปครองอย่างยิ่งใหญ่ของทีม
ในปี ค.ศ. 2000 ฝรั่งเศสยังคงรักษาความฟอร์มที่ดีไว้ได้อย่างต่อเนื่องด้วยการคว้าแชมป์ยูโร 2000 ด้วยการชนะอิตาลี 2-1 ในนัดชิงชนะเลิศ ภายใต้การเล่นเกมและสร้างสรรค์เกมของซีเนดีน ซีดาน สุดยอดกองกลางจอมเทคนิคของฝรั่งเศส ทำให้พวกเขาทำสถิติเป็นชาติแรกที่ครองแชมป์ทั้งฟุตบอลโลกและฟุตบอลยูโรนัลตั้งแต่ที่เยอรมนีตะวันตกเคยทำได้เมื่อปี 1974 นอกจากนี้ฝรั่งเศสยังขึ้นไปอันดับ 1 ในการจัดอันดับโลกของฟีฟ่าอีกด้วย
อย่างไรก็ตามฝรั่งเศสเริ่มจะกลับสู่ความตกต่ำอีกครั้ง หลังจากไม่สามารถป้องกันแชมป์ฟุตบอลโลก 2002 ได้สำเร็จแต่ที่น่าตกใจกว่านั้นคือพวกเขาต้องหยุดอยู่ที่รอบแรกเท่านั้น ก่อนที่ผลงานจะดีขึ้นมาในยูโร 2004 โดยฝรั่งเศสผ่านเข้าสู่รอบก่อนรองชนะเลิศ แต่ก็ปราชัยต่อกรีซ เจ้าของแชมป์ในเวลาต่อมา
ในปี ค.ศ. 2006 ฝรั่งเศสเกือบจะไม่ผ่านไปเล่นในรอบคัดเลือกฟุตบอลโลก 2006 แต่ยังดีที่บรรดานักเตะรุ่นเก่าที่เคยประกาศตัดสินใจอำลาทีมชาติเปลี่ยนใจกลับมาช่วยทีมอีกครั้ง และพวกเขาก็ยังโชว์ฟอร์มได้ดีอย่างต่อเนื่องในรอบสุดท้าย หลังจากสู้และสามัคคีกันจนสามารถเข้าถึงรอบชิงชนะเลิศได้สำเร็จ แต่ก็ต้องแพ้อิตาลีจากการดวลจุดโทษไป 5-3 ไปอย่างน่าเสียดาย 2 ปีต่อมาในยูโร 2008 ฝรั่งเศสก็ไปไม่ถึงฝั่งฝันอีกครั้งหลังจากตกรอบแรก เนื่องจากถูกจับให้อยู่ในกลุ่มที่มีแต่ทีมเต็งที่จะเป็นแชมป์ โดยมีเนเธอร์แลนด์ อิตาลี และโรมาเนีย เป็นสมาชิกร่วมกลุ่มด้วยการเป็นที่ 4 ของกลุ่ม
ต่อมาในปี ค.ศ. 2010 ฝรั่งเศสต้องผิดหวังอีกครั้งหลังตกรอบแรกในการคัดเลือกทีมไปแข่งขันที่ฟุตบอลโลก 2010 ที่ประเทศแอฟริกาใต้ นอกจากนั้นยังมีปัญหาภายในทีมอีกระหว่างนักเตะและผู้ฝึกสอนอีกด้วย ต่อมาในยูโร 2012 ทีมชาติฝรั่งเศสก็เริ่มทำผลงานเริ่มดีขึ้นมา โดยในรอบแบ่งกลุ่มสามารถเป็นรองแชมป์กลุ่มได้ เป็นรองเพียงอังกฤษเท่านั้น แต่แล้วในรอบสิบหกทีมสุดท้ายก็ต้องปราชัยแพ้ให้กับทีมเต็งของรายการนี้อย่างสเปนไป 2-0
ในฟุตบอลโลก 2014 ที่ประเทศบราซิล ทีมชาติฝรั่งเศสผ่านเข้าได้ถึงรอบก่อนรองชนะเลิศ ก่อนแพ้ให้กับทีมชาติเยอรมนีไป 0-1 ซึ่งในครั้งนั้นทีมชาติเยอรมนีก็ได้เป็นแชมป์ฟุตบอลโลกในปี 2014 และในฟุตบอลโลก 2018 ที่ประเทศรัสเซีย ทีมชาติฝรั่งเศสสามารถสร้างผลงานผ่านเข้าไปชิงชนะเลิศกับทีมชาติโครเอเชีย ซึ่งเป็นการผ่านเข้าชิงชนะเลิศฟุตบอลโลกเป็นครั้งที่ 3 ของทีมชาติฝรั่งเศส
และในขณะนี้ฝรั่งเศสได้คว้าแชมป์สมัยที่ 2 เป็นที่เรียบร้อยแล้วโดยการเอาชนะโครเอเชีย 4-2
แชมป์ฟุตบอลชิงแชมป์แห่งชาติยุโรป 1984 เจ้าภาพ แชมป์ฟุตบอลโลก 1998 เจ้าภาพ แชมป์ฟุตบอลชิงแชมป์แห่งชาติยุโรป 2000 แชมป์ฟีฟ่าคอนเฟเดอเรชันส์คัพ ปี 2001 และ ปี 2003 แชมป์ฟุตบอลโลก 2018
รายชื่อผู้เล่นที่ถูกเรียกตัวเพื่อลงแข่งขันรายการฟุตบอลโลก 2018 [1]
รายชื่อผู้เล่นที่เคยถูกเรียกตัวเมื่อเร็ว ๆ นี้
แถบสีฟ้าคือผู้เล่นที่ยังคงเล่นให้ทีมชาติอยู่ในปัจจุบัน
อันดับชื่อช่วงเวลาจำนวนนัดที่ลงสนามประตูสโมสร1ลิลิยอง ตูว์ราม1994–20081422อาแอส มอนาโก ปาร์มา ยูเวนตุส บาร์เซโลนา2ตีแยรี อ็องรี1997–201012351อาแอส มอนาโก ยูเวนตุส อาร์เซนอล บาร์เซโลนา3มาร์แซล เดอไซยี1993–20041163โอลิมปิก มาร์แซย์ เอซี มิลาน เชลซี4ซีเนดีน ซีดาน1994–200610831บอร์โด ยูเวนตุส เรอัล มาดริด5ปาทริค วิเอรา1997–20091076อาร์เซนอล ยูเวนตุส อินเตอร์ มิลาน6ดีดีเย เดช็อง1989–20001034โอลิมปิก มาร์แซย์ บอร์โด ยูเวนตุส เชลซี7โรล็อง บล็องก์1989–20009716มงเปอลีเย นาโปลี นีมส์ แซ็ง เตเตียน โอแซร์ บาร์เซโลนา โอลิมปิก มาร์แซย์ อินเตอร์ มิลานบิเซนเต ลิซาราซู1992–2004972บอร์โด แอธเลติก บิลเบา บาร์เยิร์น มิวนิค9อูว์โก โยริส2008–ปัจจุบัน960นิส โอลิมปิก ลียง ทอตนัม ฮอตสเปอร์10ซิลแว็ง วิลตอร์1999–20069226บอร์โด อาร์เซนอล โอลิมปิก ลียง11ฟาเบียง บาร์แตซ1994–2006870โอลิมปิก มาร์แซย์ อาแอส มอนาโก แมนเชสเตอร์ ยูไนเต็ด12วีลียาม กาลัส2002–2010845เชลซี อาร์เซนอล13ยูริ จอร์เกฟฟ์1993–20028228อาแอส มอนาโก ปารีส แซ็ง-แฌร์แม็ง อินเตอร์ มิลาน ไคเซอร์สเลาเทิร์น โบลตันมานุแอล อมอรอส1982–1992821อาแอส มอนาโก โอลิมปิก มาร์แซย์15ปาทริส เอวรา2004–ปัจจุบัน810อาแอส มอนาโก แมนเชสเตอร์ ยูไนเต็ด ยูเวนตุสการีม แบนเซมา2007–ปัจจุบัน8127โอลิมปิก ลียง เรอัล มาดริดฟร็องก์ รีเบรี2006–20148116โอลิมปิก มาร์แซย์ บาเยิร์น มิวนิค18ฟลอร็อง มาลูดา2004–2012809โอลิมปิก ลียง เชลซี19รอแบร์ ปีแร็ส1996–20127914แม็ส โอลิมปิก มาร์แซย์ อาร์เซนอล20มักซิม บอซิซ1976–1986761น็องต์ แอร์เซ ปารีสAs of 15 พฤศจิกายน, 2016[2]
แถบสีฟ้าคือผู้เล่นที่ยังคงเล่นให้ทีมชาติอยู่ในปัจจุบัน
อันดับชื่อช่วงเวลาประตูจำนวนนัดที่ลงเล่นสโมสรค่าเฉลี่ย1ตีแยรี อ็องรี1997–201051123อาแอส มอนาโก ยูเวนตุส อาร์เซนอล บาร์เซโลนา0.422มีแชล ปลาตีนี1976–19874172น็องซี แซ็งต์-เตเตียน ยูเวนตุส0.573ดาวิด เตรเซเแก1998–20083471อาแอส มอนาโก ยูเวนตุส0.474ซีเนดีน ซีดาน1994–200631106บอร์โด ยูเวนตุส เรอัล มาดริด0.285ฌุสต์ ฟงแตน1953–19603021โอเฌเซ นิส แร็งส์1.42ฌ็อง-ปีแยร์ ปาแป็ง1986–19953054โอลิมปิก มาร์แซย์ เอซี มิลาน บาเยิร์น มิวนิค0.557ยูริ จอร์เกฟฟ์1993–20022882อาแอส มอนาโก ปารีส แซ็ง-แฌร์แม็ง อินเตอร์ มิลาน ไคเซอร์สเลาเทิร์น โบลตัน0.348การีม แบนเซมา2007–ปัจจุบัน2781โอลิมปิก ลียง เรอัล มาดริด0.339ซิลแว็ง วิลตอร์1999–20062692บอร์โด อาร์เซนอล โอลิมปิก ลียง0.2810ฌ็อง แว็งซ็อง1953–19612246ลีล สตาด เดอ แร็งส์0.4711ฌ็อง นีกอลา1933–19382125รูอ็อง0.84ออลีวีเย ฌีรู2011–ปัจจุบัน2159มงเปอลีเย อาร์เซนอล0.3813ปอล นีกอลา1920–19312035เรด สตาร์ แอฟเซ0.57เอริก ก็องโตนา1987–19952045โอลิมปิก มาร์แซย์ มงเปอลีเย ลีดส์ ยูไนเต็ด แมนเชสเตอร์ ยูไนเต็ด0.3815ฌ็อง บาแร็ตต์1944–19521932ลีล0.5716โรเฌร์ ปีอ็องโตนี1952–19611837น็องซี แร็งส์0.48แรมง กอปา1952–19621845แร็งส์ เรอัล มาดริด0.4018โรล็อง บล็องก์1989–20001697มงเปอลีเย นาโปลี นีม แซ็ง-เตเตียน โอแซร์ บาร์เซโลนา โอลิมปิก มาร์แซย์ อินเตอร์ มิลาน0.16ฟร็องก์ รีเบรี2006–20141681โอลิมปิก มาร์แซย์ บาเยิร์น มิวนิค0.2020เออแฌน มาแอส1911–19131511เรด สตาร์ แอฟเซ1.36แอฟวร์ แรเวลลี1966–19751530แซ็ง-เตเตียน นีซ0.50ดอมีนิก รอเชโต1975–19861549แซ็ง-เตเตียน ปารีส แซ็ง-แฌร์แม็ง0.30As of 15 พฤศจิกายน, 2016[3]
ฟาเบียง บาร์แตซ โลร็อง บล็อง มีแชล ปลาตีนี เอริก กองโตนา ซีเนดีน ซีดาน ลีลีย็อง ตูว์ราม ดีดีเย เดช็อง ฌุสต์ ฟงแตน ฌ็อง-ปีแยร์ ปาแป็ง แอมานุแอล เปอตี ดาวิด ฌีโนลา รอแบร์ ปีแร็ส นีกอลา อาแนลกา ตีแยรี อ็องรี ดาวิด เทรเซแก มาร์แซล เดอซายี อาแล็ง ฌีแร็ส ฌ็อง ตีกานา ลูยส์ แฟร์น็องแดซ สเตฟาน กีวาร์ช แรมง กอปา ญูริ จอร์เกฟฟ์